**កិច្ចសម្ភាសន៍របស់អ្នកមីងឈ្មោះ ជួ សេងគី**

ក៖ អ្នកសម្ភាសន៍ឈ្មោះ​ហេង សុជីវី ខ៖​​ អ្នកត្រូវគេសម្ភាសន៍ឈ្មោះ ជូ សេងគី

ក៖ ជាដំបូងសូមជំរាបសួរអ៊ី!

ខ៖ ចាស ជំរាបសួរ!

ក៖ ចាសអ៊ីអគុណច្រើនថ្ងៃនេះដែរខ្ញុំមានឱកាសដើម្បីមកសម្ភាសន៍អ៊ីផ្ទាល់ ហើយអ៊ីមានឈ្មោះអីដែរអ៊ី?

ខ៖ ខ្ញុំឈ្មោះ ជួ សេងគី!

ក៖ ហើយអ៊ីមានឈ្មោះក្រៅដែរទេ?

ខ៖ អត់មានទេ!

ក៖ ហើយឈ្មោះនិងត្រូវនិងអត្តសញ្ញាណប័ណ្ណទេអ៊ី?

ខ៖ ចាសត្រូវតើអូន!

ក៖ ចាសហើយនរណាគេអ្នកដាក់ឲ្យអ៊ីឈ្មោះនិង?

ខ៖ ប៉ាដាក់ឲ្យ!

ក៖ ចាស ហើយលោកប៉ានិងអ្នកម៉ាក់របស់អ៊ីឈ្មោះអ៊ីដែរ?

ខ៖ គាត់ឈ្មោះ ឌិន សឿន ហើយនិងម្ដាយរបស់អ៊ីគាត់ឈ្មោះ ជួ ហេង !

ក៖​ អ៎…ចាស គាត់ទាំងអស់គ្នាប្ដីប្រពន្ធពីរនាក់នៅនិងឬនៅឯណាដែរអ៊ី?

ខ៖ គាត់នៅនិង នោះនៅផ្ទះខាងនោះ!

ក៖ អ៎ ….អញ្ចឹងនៅក្បែរគ្នាដែរន៎អ៊ី?

ខ៖ ចាស​នៅជិតគ្នាដែរនឹងអូន!

ក៖ គាត់នៅមានជីវិតទាំងពីរនាក់ទេអ្នកមីង?

ខ៖ ចាសនៅ!

ក៖ គាត់អាយុប៉ុន្មានហើយសព្វថ្ងៃនេះអ៊ី?

ខ៖ គាត់អាយុ៥០ជាងហើយ!

ក៖ អ៎…!

ខ៖ ម៉ែអាយុ៥៣​ប៉ាអាយុ៥៥ហើយ!

ក៖ ចាសហើយអ៊ីមានបងប្អូនប៉ុន្មាននាក់ដែរ?

ខ៖ បងប្អូនខ្ញុំទាំងអស់មាន៨នាក់អូន!

ក៖ ពួកគាត់មានឈ្មោះអីខ្លះដែរអ៊ី?

ខ៖ ឈ្មោះ សុខ កេង ,​ សុខ គង់ (មានសំលេងរំខាន),សុខ​លេង និង​សេងគា , ស៊ីណា,វាសនានិងរតនាមួយទៀត!

ក៖ បងប្អូនអ៊ីមាន៨នាក់ន៎អីន៎?

ខ៖​ ចាស!

ក៖ បងប្អូនអីច្រើនដែរ​ស្រីប៉ុន្មានប្រុសប៉ុន្មាននាក់ដែរអ៊ី?

ខ៖ បងប្អូនរបស់អ៊ីមានស្រីបួន​ប្រុសបួនអូន!

ក៖ ពួកគាត់រៀបការអស់ហើយឬនៅអ៊ី?

ខ៖ នៅប្អូនប្រុសរបងអ៊ីនឹងពីរនាក់ទៀតមិនទាន់រៀបការទេ!

ក៖ ចាសអ៊ី!

ខ៖ បើស្រីៗការអស់ហើយ!

ក៖​ គាត់បានចូលរៀនទាំងអស់គ្នាតើអ៊ី(មានសំលេងរំខានពីខាងក្រៅ)?

ខ៖ ចាសបានចូលទាំងអស់គ្រាន់ថាបានចេះជាងគេបានតែអាប្អូនទី៧ទេ ទី៦ ទី៧និង វាគ្រាន់បើជាងគេ ហើយមានការងារធ្វើនៅភ្នំពេញតែម្ដង!

ក៖ អ៎….​ចាស ហើយបងប្អូនផ្សេងទៀតគាត់រៀបការហើយរកស៊ីអស់ហើយន៎ះអ៊ីន៎?

ខ៖ រកស៊ីធម្មតាលក់បន្លែរលក់អីចឹងទៅ(មានសំលេងរំខានពីខាងក្រៅ) ខ្លះចិញ្ចឹមគោ ចញ្ចឹមអីអញ្ចឹងទៅណាស់អូន!

ក៖ នៅជិតនិងដែរន៎អ៊ីន៎?

ខ៖ ចាសនៅជិតនិងដែរអូន!

ក៖ ចុះបងប្អូនអ៊ីមាននៅនិងផង​នៅភ្នំពេញផង?

ខ៖ ​ចាសអូន!

ក៖ អត់មាននៅខេត្តផ្សេងទៀតទេន៎អ៊ី?

ខ៖ អ៎….មាននៅខេត្តផ្សេងៗទៀតមាននៅកំពង់ស្ពឺ និងកោះ ឧញ្ញាតី!

ក៖ អ៎….ចាស!​ សព្វថ្ងៃនិងអ៊ីមាន​កូនឬក្រុមគ្រួសារហើយនៅអ៊ីមានហើយន៎?

ខ៖ ចាសមាន!

ក៖ តើប្ដីរបស់អ៊ីគាត់ឈ្មោះអីដែរ?

ខ៖ ប្ដីរបស់អ៊ីគាត់ឈ្មោះ ម៉ៅ សុខខុន (មានសំលេងក្មេងយំ)!

ក៖ ហើយកូនរបស់អ៊ីទាំងពីរវិញ ?

ខ៖ ឈ្មោះហេង​ សៀវម៉ី​ និង ហេង​ សៀងហ៊ន!

គ៖​ មិចដែរ(សំលេងពីខាងក្រៅ)!

ក៖ ចាសហើយគាត់អាយុប៉ុន្មានឆ្នាំហើយអី?

ខ៖ ៥ឆ្នាំនិង៣ឆ្នាំ!

ក៖ អឺ… អញ្ចឹង៥ឆ្នាំគាត់ចូលថ្នាក់មត្តេយ្យហើយនៅ?

ខ៖ ចាសចូលរៀនហើយ!

ក៖ គាត់រៀបនៅសាលាណាដែរអ៊ី?

ខ៖ នេះសាលានៅខាងជើងយើងនេះ!

ក៖​ សាលាឈ្មោះអ៊ីដែរ?

ខ៖ ដូចអត់ដឹងឈ្មោះអីទេ ភ្លេចបាត់ហើយអូន( សំលេងកូនក្មេង)!

ក៖ អ៎…ចាស(មានសំលេងរំខាន)!

ខ៖ ដាក់សាលា(មានសំលេងរំខាន)!

ក៖ ចាស!

ខ៖ សាលាខាងខ្ញុំមិនមានសាលាល្អៗទេ(មានសំលេងកូនក្មេង)សាលារៀនពិបាករក!

ក៖ ពិបាករកហ៎?

គ៖ ម៉ាក់?

ខ៖ (ស្តាប់មិនបាន)!

ក៖ ចុះអីមានគំរោងយ៉ាងណាចំពោះការសិក្សាររបស់កូន?

ខ៖ ខ្ញុំចង់ឲ្យកូនរៀនបានល្អ មានសំណាងល្អ(​ សំលេងកូនក្មេង)ហើយមានឡានអីមកយកដល់ផ្ទះសាលាក្បែរផ្ទះចឹងហ្អា​ព្រោះអ្នកខ្លះអត់ៗចឹងមានកូនតូចចឹងពិបាករកសាលាល្អណាស់!

ក៖ ត្រូវហើយអ្នកមីង!

ខ៖ (មានសំលេងរំខាន) ហើយខ្លះមានករណីចាប់ក្មេងចាប់អីនិង!

ក៖ អ៎…ចាស!

ខ៖ (សំលេងកូនក្មេង) ហ្អែស!

ក៖ ចាស!

ខ៖ ចង់មានឡានមកយកដល់ផ្ទះមានសាលាក្បែរផ្ទះល្អៗឲ្យកូនរៀន!

ក៖ ចាសត្រូវហើយ(មានសំលេងរំខាន)!

គ៖ ម៉ាក់…..?

ខ៖ ម៉ាក់វៃឥលូវហើយ ជោណាស់!

ក៖ គេកំពុងធ្វើអី កំពុងគូសរូបហ្អេស?

ខ៖ កំពុងសរសេរអក្សរ!

គ៖ ឲ្យមកនេះ!

ខ៖ កូនខ្ញុំរៀនឆ្លាតណាស់ បើបានគ្រូល្អ សាលានៅជិតទៀតខ្ញុំសប្បាយចិត្តប៉ិនរាល់ថ្ងៃពិបាក(មានសំលេងរំខាន)ម៉ាក់វៃឥលូវហើយ!

ក៖ អឺ…ចាស! សព្វថ្ងៃអ៊ីប្រកបមុខរបរជាអ៊ីដែរ?

ខ៖ ខ្ញុំលក់បន្លែរ លក់បន្លែរនៅផ្សារ បេះបន្លែរពីយើងទៅលក់ទីផ្សារនៅចឹងទៅ យកទៅលក់នៅភ្នំពេញ អត់អីទេកូនប៉ុណ្ណឹងហើយ?

ក៖ បោះដុំមែនទេអ៊ី?

ខ៖ ចាសអូន!

ក៖ មានន័យថាយើងដើរប្រមូលទិញអ្នកស្រុកយើងនៅនេះចឹងទៅ​គាត់យកមកលក់ឲ្យយើងអញ្ចឹងទៅហើយយើងយកទៅលក់បន្តរទៀត?

ខ៖ ចាសយកលក់បន្តរទៀត ព្រោះបន្លែរឥលូវពិបាកចំណេញណាស់លក់ អត់ចេញទេកាលមុនធ្លាប់លក់ បីបូនប្រាំរយគីឡូរឥលូវលក់ តែ៥០គីឡូមិនអស់ផង (មានសំលេងកូនក្មេង)តឹងមែនទែន ចេះតែរកៗទៅមិនដឹងធ្វើអីបើយើងមិនចេះអីផង!

ក៖ អ៎…!

ខ៖ បើយើងចេះអក្សរអីជ្រៅជ្រះយើងអាចរកការងារល្អបានធ្វើទៅ​ចឹងហ្អាសខ្ញុំអត់ចេះអីវាពិបាកចឹង បានលក់បន្លែរតិចតួចនិងទៅ!

ក៖ ចុះមុខរបរមួយនិងយើងធ្វើការចាប់ពីម៉ោងប៉ុន្មានដល់ម៉ោងប៉ុន្មានដែរអី?

ខ៖ ក្រោកតាំងពីរម៉ោង៣ទៅ៣យប់ហ្អាស ម៉ោងបីយប់យើងទៅចឹងទាល់តែម៉ោង១២ឬម៉ោង១អីមានមកដល់ផ្ទះ(មានសំលេងរំខាន)!

ក៖ យប់ៗ?

ខ៖ យប់ៗ!

ក៖ ចាស​ ដល់ពេល ថ្ងៃទំនេរ?

ខ៖ ទើបទំនេរថ្ងៃនិងទេនិយាយទៅ!

ក៖ (សើច) ចុះរាល់ដង?

ខ៖​ រាល់ដងខ្ញុំដល់ម៉ោង៣ខ្ញុំដឹកឥវ៉ាន់ឲ្យគេទៀតហើយអត់បានចូលផ្ទះទេ!

ក៖ អ៎….ចឹងថ្ងៃនិង!

ខ៖​ ចាស!

ក៖ សំណាងណាស់បានមកចំចឹង ចំពេលបងស្រីទំនេរ(សើច)!

ខ៖​ ទើបបានទំនេរថ្ងៃនិងទេ!

ក៖ ចាស! បន្ទាប់មកមុខរបរមួយនិងអ៊ី ខ្ញុំហៅមិចទេ​ហៅអ៊ី​ក៏ហៅបង?

ខ៖ បងក៏បានអ៊ីក៏បាន(សើច)!

ក៖ បងតែម្តងទៅចឹង(សើច) បងអាចរកប្រាក់ចំណូលបានប៉ុន្មានតាមរយះប្រាក់ចំណូលនិងដែរ?

ខ៖ បានតិចតួច បានបូនប្រាំម៉ឺនអីនិង?

ក៖ ក្នុងមូយថ្ងៃហ៎បង?

ខ៖ ចាស! មួយថ្ងៃបួននិងប្រាំម៉ឹនសល់!

ក៖ អញ្ចឹងមានន័យថាជាប្រាក់ដែលយើងសល់មិនមែនដើមរបស់យើងមិនមែនចំណាយដើមទៀតទេ?

ខ៖ ចាសទូរទាត់អស់ហើយ សល់លុយយើងចំណេញ( សំលេងកូនក្មេង) បានពីរបីម៉ឺនអីទៅ កាលពីមុនខ្ញុំចំណេញច្រើន!

គ៖ ហើយអង្គុយចាំដល់ហើយ!

ខ៖ កាលមុនបាន១០ទៅ២០ម៉ឺន!

គ៖ ហើយដាក់ពីរកំប៉ុងមើល!

ខ៖ ឥលូវផាត់ដើមផាត់ចុងរួចរហូតបានពីរបីម៉ឺន(សំលេងកូនក្មេងសើច)!

ក៖ ដោយសារយើងលក់អត់ទាន់អស់មែនទេ?

ខ៖ លក់អស់តែវាមិនបានចំណេញច្រើន ក្នុងមួយគីឡួបានតែពីររយបីរយនិង(មានសំលេងរំខាន)!

ក៖ មិចចឹងអ៊ី?

ក៖ ចុះម៉ូយយើងកាលមុន​យើងយកទៅឲ្យគាត់ដូចដើមតើ?

ខ៖ និយាយចឹងម៉ូយយើងចឹងជួនកាលទិញតម្លៃថោកចឹងទិញបាន(មានសំលេងរំខាន) តែឥលូវសំបូរអ្នកទិញវាពិបាក! គេអ្នកម៉ូយបោះដុំគេចំណេញតែពីររយក៏បានដែរបើយើងវិញចំណេញពីររយថ្ងៃក្រោយទៅអស់!

គ៖ អាហ្នឹងវាអញ្ចែកៗ!

ក៖ ចាសត្រូវហើយអ៊ី!

ខ៖ ពិបាកណាស់!

ក៖ ប៉ុន្តែរក្នុងមួយថ្ងៃចឹងអ៊ីដឹកទៅមកប៉ុន្មានគីឡូរដែរ?

ខ៖ និយាយពីបន្លែរយើងហ៎?

ក៖ ចាសអ៊ី!

ខ៖​​ និយាយទៅ៣០០រយគីឡូ!

ក៖ ៣០០គីឡូហ៎?

ខ៖ ៤០០គីឡូទៅចាស!

ក៖ ច្រើនដែរនិង(សំលេងកូនក្មេង)!

ខ៖ មូយមុខ២០០រយគីឡូ ដូចជាល្ហុង​១០០គីឡូ អីទៅ និយាយទៅខ្ញុំលក់តែបីមុខ​ល្ពៅ(​មានសំលេងរំខាន)!

គ៖ ព្រលប់ៗម៉ែហើយ!

ក៖ ល្ហុង១០០គីឡូ​ល្ពៅ ១០០គីឡូ​ត្រសក់​១០០គីឡូ​ចឹងទៅ?

ខ៖ ចាសប៉ុណ្ណឹង!

គ៖ ម៉ោង៨កន្លះអាណា!

ក៖​ ​ចុះបង?

ខ៖ ឥលូវកាត់បន្ថយ!

ក៖ ចុះបងឥលូវធ្លាក់ចុះហ៎បង?

ខ៖ និយាយទៅសម្បូរអ្នកលក់​ហើយរបស់គេនាំចូលច្រើន(មានសំលេងរំខាន)ឲ្យតែរបស់គេនាំចូលច្រើនរបស់ខ្មែរយើងដឹងតែចប់តែម្ដង បើរបស់គេកុំនាំចូលរបស់ខ្មែរយើងមិនអីទេ!

ក៖​​​ មិនមែនការផ្គត់ផ្គងរបស់យើងអត់គ្រប់គ្រាន់តែន៎?

ខ៖ (សំលេងកូនក្មេងសើច) មិនមែនទេមកពីរបស់គេនាំចូលច្រើន ឲ្យលុយហើយៗ!

គ៖ ហើយៗ!

ក៖ អញ្ចឹងទេហ៎? អញ្ចឹងមានន័យថាឧទាហរណ៍ថាកសិករយើងខាងកោះចឹងហ្អា៎គាត់បានដាំហើយគាត់បាន យកបន្លែរមកលក់ឲ្យបង បងយកតែកំណត់ដែរត្រូវការទេ​បើលើសនិងក៏បងមិនយកដែរ?

ខ៖ ចាសអូន! បើខ្ញុំយកបានខ្ញុំយកបើខ្ញុំយកទៅលក់មិនបានមិនយកទេ!

ក៖ អ៎…. ស្តាយណាស់អញ្ចឹ្ងង ចុះបើពូកគាត់ខំដាំចឹងបើលក់មិនអស់អញ្ចឹងៗមានតែទុកចោលហើយហ៎?

ខ៖ អត់ទេយើង បើសំរាប់អ្នកចំការគ្រាន់តែគ្នានឿយដាំមែន ប៉ិនដឹងតែគេស្រួលជាងយើងថោកថ្លៃដឹងតែគេយកអស់ៗ បើខ្ញុំវិញបើលក់មិនអស់មានតែចោល​ដល់អញ្ចឹងយើងខាតនៅលើអាសល់និង បើយើងលក់ឲ្យអស់តែម្ដងយើងចំណេញ បើយើងសល់ខាតហើយ!

ក៖ អ្នកចំការដឹងតែបានផលដឹងតែគេយកអស់ហើយ?

ខ៖ ចាសគេយកអស់ៗ គ្រាន់តែពេលខ្លះអ្នកចំការបើថោកពេកក៏រត់មិនរួចដែរ!

ក៖ ចាសអ៊ី!

ខ៖​​ ​ជួលឈ្នួលនិងថ្នាំមិនគ្រាន់ផងគ្រាន់តែឈ្នួលបីបួនម៉ឺនបាត់ហើយម្នាក់!

ក៖ ចាសបងចាស!ហើយអីប្រកបមុខរបរនិងយូរឆ្នាំនៅ?

ខ៖ យូរហើយប្រហែល៦ទៅ៧ឆ្នាំហើយនិង!

ក៖ អ៎….!

ខ៖​ តាំងពីរការមកម៉្លេះ?

ក៖ អីការប៉ុន្មានឆ្នាំហើយ?

ខ៖ អីការបាន៦ឆ្នាំហើយ ប្រហែល៦ទៅ៧ឆ្នាំហើយ!

ក៖​ ចាសហើយលោកពូត្រូវជាប្តីអីមានឈ្មោះអីដែរ?

ខ៖ ឈ្មោះ ម៉ែន សុខា !

ក៖ គាត់រស់នៅស្រុកនិងតើអ៊ី(មានសំលេងរំខាន)?

ខ៖ ចាសៗ គាត់នៅស្រុកនិងដែរតើអូន!

ក៖ កាលអ៊ីរៀបការនិងដោយស្រលាញ់គ្នាឬឪពុកម្ដាយជាអ្នកទុកដាក់ឲ្យ?

ខ៖ កាលនិងស៊ីសងយើងដែរ​និងអូន យើងស្រលាញ់គ្នាហើយបានចាស់មកសួរចឹងទៅ!

ក៖ បានរៀបការតាមផ្លូវច្បាប់អីអញ្ចឹងទៅន៎?

ខ៖​ ចាសបានរៀបការតាមផ្លូវច្បាប់!

ក៖ អ៊ីបានចាប់ដៃគាត់និងបង្កើតមុខរបរនិងឡើងតែម្ដង អត់មានមុខរបរផ្សេងគ្នាទេ?

ខ៖ អត់មានផងអូន មានតែមុខរបរនិងមួយទេ និយាយទៅគាត់លក់តាំងពីនៅជាមួយម៉ែគាត់មក(មានសំលេងកូនក្មេង)!

ក៖ អញ្ចឹង៦ឆ្នាំហើយដែរធ្វើមុខរបរមួយនិងឡើង(មានសំលេងកូនក្មេង)!

ខ៖ គាត់លក់យូរហើយតែតាំពីរបានខ្ញុំមកគឺលក់បាន៦ឆ្នាំហើយលក់ជាមួយគ្នាហាស គឹគាត់លក់ជាមួយម៉ែគាត់យូហើយតាំងពីនៅក្មេងមកម៉្លេះ!

ក៖ អ៎…ចាសអញ្ចឹងបទពិសោធន៍ច្រើនឆ្នាំហើយដែរ?

ខ៖ ចាសច្រើនឆ្នាំ បើខ្ញុំទើបមាននេះទេ!

ក៖ មានម៉ូយអ៊ីច្រើនដែរទេនៅភ្នំពេញ?

ខ៖ ម៉ូយអ៊ីមិនសូវមានទេអូនអើយ វាអត់មាន ម៉ូយទេឥលូវវាសម្បូរអ្នកលក់ចឹងបែងចែកគ្នាអស់គហើយ!

ក៖ អឺ…ចាសអ៊ី.!

ខ៖​ ហើយគេរកតែកន្លែងណាថោកទេជាងយើងនិងទៀត!

ក៖ ចាសអ៊ី ហើយអ៊ីមានចង់ប្រកបមុខរបរផ្សេងពីនិងទេ? ឬមុខរបរបន្ថែមអី?

ខ៖ ខ្ញុំចង់ដែរតែមិនដឹងរកអី ចង់រកផ្សេងព្រោះអានិងយើងរកលែងបានចឹងណា!

ក៖ អឺ…ចាស!

ខ៖ ចង់ដូរមុខរបរ មិនដឹងថារកអីបើយើងមិនចេះអីផងនិង!

ក៖ ​(សើច)!

ខ៖ បើយើងចេះទៅយើងងាយស្រូលរកការងារល្អៗធ្វើចឹងទៅណា!

ក៖ អឺ….!

ខ៖ បើយើងមិនចេះទៅមិចរួច មានតែមុខរបរនិង!

ក៖ និយាយទៅការងារនេះក៏ល្អវាគ្រាន់តែឥលូវអីវ៉ាន់លក់រាងចុះអញ្ចឹង!

ខ៖ ចា៎អូន!

ក៖ តើយើងមានវិធីសាស្រ្តអីដើម្បីអោយការលក់យើងបានប្រសើរជាងមុន ដូចជាការបន្ថែម ដូចជាដៃគូរសហការ ​ដូចម៉ូយអ៊ីយើងអញ្ចឹងណា!

ខ៖ ចាសៗអូន!

ក៖ រកគាត់បន្ថែមទៅងាយស្រួលបោះឲ្យគាត់បានច្រើនៗ!

ខ៖​​ និយាយទៅរកមិនបានទេព្រោះអ្នកលក់ច្រើនមែនទែនម៉ងណា(មានសំលេងរំខាន) កាលពីមុនខ្ញុំទៅមនុស្សតែពីរទៅបីនាក់ទេ តេឥលូវច្រើនតែម្ដង កាលមុនដំបូងគេទើបការចឹងគេចាប់ផ្ដើមរកដូចយើងអញ្ចឹង ពីដំបូងឃើញយើងរកបានហ្អាស!

ក៖ អឺ….ចាស!

ខ៖ ដល់អញ្ចឹងគេចាប់ផ្ដើមរកដែរ ដល់ពេលលក់ច្រើនទៅចាប់ផ្ដើមធ្លាក់ទាំងអស់គ្នាដែរ(មានសំលេងរំខាន) កាលពីខ្ញុំការដំបូងណាស់រកបានធ្វើផ្ទះបានសព្វគ្រប់ទិញរបស់របរដែរ(មានសមលេងរំខាន)ដល់ឥលូវរកលែងបាន!

គ៖ ឥលូវមានទាន់ហូបអស់ឯណា(សើច)!

ក៖ អឺ….!ដោយសារយើងលក់ប្រជែងគ្នា(មានសំលេងរំខាន)!

ខ៖ ចាសអូន ប្រជែងគ្នា(មានសំលេងរំខាន)តែដល់ឥលូវនេះបន្លែរនាំមកពីរបស់យួនវានាំចូលមកច្រើនពេក!

ក៖ អឺ…ចាសអ៊ី!

ខ៖ អញ្ចឹងរបស់ខ្មែរយើងពិបាករកស៊ីណាស់អូន!

ក៖ អឺ….!

ខ៖ ដូចជាត្រសក់យើងចាប់ផ្ដើមប្រមូលផលបានគេចាប់ផ្ដើមដល់អញ្ចឹងថោកលក់បានតែមួយគីឡូ៧០០ទៅ៨០០រយទេ!

គ៖ ទៅវិញហើយវ៉ើយ!

ក៖ អឺ…(មានសំលេងរំខាន) អ៊ីមានទៅលក់ផ្សារនៅភ្នំពេញនៅម្ដុំណាដែរ? ផ្សារដើមគរឬនៅឯណាផ្សេងទៀត?

ខ៖ ផ្សារសាមគ្គីហើយផ្សារសាំហាន់ហួសពីផ្សារដើមគរបន្តិចទៅ!

ក៖ (សើច)ខ្ញុំអត់ដែលលឺឈ្មោះនិងទេ ខ្ញុំអត់ដែលដឹង(មានសំលេងរំខាន)!

ខ៖ ផ្សារសាំហាន់ អ៊ីលឺគេផ្សារសាំហាន់អញ្ចឹងដែរ(មានសំលេងរំខាន)!

ក៖ ប្រហែលផ្សារសាមគ្គីនិងដឹង?(មានសំលេងរំខាន)(សើច) ផ្សារសាមគ្គីទេដឹងអ៊ី ក្បែរស្ពានអាកាសតិចណូ!

ខ៖ (មានសំលេងរំខាន)នែផ្សារអីដែលយើងចំណាំទៅលក់ផ្សារសាំហាន់អញ្ចឹងហ្អី(មានសំលេងរំខាន)អ៎ផ្សារជូរី!

ក៖​ ផ្សារជែន ជូរីហ៎អ៊ី អូ?

ខ៖ និងហើយ​ផ្សារជែន ជូរី(មានសំលេងរំខាន)!

ក៖ នៅក្បែរព្រលានយន្តហោះ(មានសំលេងរំខាន)!

ខ៖ និងហើយ(មានសំលេងរំខាន)!

ក៖ ចាសខ្ញុំស្គាល់ផ្សារនិងដែរ(មានសំលេងរំខាន)!

គ៖ (សំលេងក្មេងច្រៀង)

ក៖ ហើយចាស(សើច)ហើយមានតែមួយកន្លែងនិងទេន៎អីហ៎?

ខ៖ ចាសលក់តែមួយកន្លែងនិង!

ក៖ មានម៉ូយនៅនិងតែម្ដងន៎?

ខ៖ ចាសមានម៉ូយនៅនិង(មានលំលេងរំខាន)បើខ្ញុំដូរផ្សារខ្ញុំលក់រិតតេមិនចេញ ពេលយើងដូរផ្សារយើងអស់ម៉ូយហើយ(មានសំលេងរំខាន)បើទៅកន្លែងផ្សេងមានម៉ូយឯណាមានតែម៉ូយគេនិង(មានសំលេងរំខាន)!

គ៖ ស្អីគេនិង!

ខ៖ ដល់អញ្ចឹងដូរផ្សារមិនរួចទេ​បើដូររិតតែអត់ទៀត(សំលេងកូនក្មេង)ហើយលក់មិនចេញ!

ក៖ ហើយទៅម៉ូយរបស់អ៊ីសព្វថ្ងៃមានប៉ុន្មាននាក់ដែរ?(មានសំលេងរំខាន)

ខ៖ មានតិចតូចណាស់អូនប្រហែលប្រាំទៅ៦នាក់អីនិងម៉ូយធំចឹងណា!

ក៖ អឺ…..!

ខ៖ បើម៉ូយតូចៗច្រើន(មានសំលេងកូនក្មេង)ប៉ុណ្ណឹងតិចទេប៉ុន្តែរបន្លែរដល់រាប់រយគីឡូឯណោះ!

ក៖ ចាស(មានសំលេងកូនក្មេង)អញ្ចឹងអ៊ី!

គ៖ អានេះៗ!

ក​៖ ចុះអីមានកន្លែងលក់ខ្លួនឯនៅផ្សារទេ?

ខ៖ ចាសអូន!

ក៖ មានដែរហ៎?

ខ៖ ចាសមានអូន!(មានសំលេងកូនក្មេង)

ក៖ អឺ…អញ្ចឹងជូលមិចវិញអ៊ី?

ខ៖​គេជូលមួយព្រឹកៗ​ចឹងទៅគេមកមួយម៉ឺនអីទៅអូន(មានសំលេងរំខាន)ហើយបើយើងបង់ជាខែក៏បានដែរ!

ក៖ អឺ…(មានសំលេងរំខាន)!

ខ៖ បើបង់អញ្ចឹងទៅចំណេញម៉្យាងដែរបើយើងអត់បានទៅលក់វាមិនខាតយើង!

ក៖ ចាសធូរ(មានសំលេងកូនក្មេង)

ខ៖ បើយើងបង់ជាខែគិតសរុបទាំងអស់(មានសំលេងកូនក្មេង)!

ក៖ អឺ….ប៉ុន្តែអញ្ចឹងវាមិនត្រូវដាច់ម៉ូយបើយើងត្រូវយកទៅលក់រាល់ថ្ងៃនិង?

ខ៖ អត់ទេម៉ូយឥលូវវាដើររកតែថោកទេ ទៅត្រង់ណាថោកយកទៅ (មានសំលេងកូនក្មេង)កន្លែងណាថោកមិនគិតម៉ូយណាគេទិញ រកតែកន្លែងថោកទេបើល្ហុងលក់មួយគីឡូ៨០០ដើររកកន្លែង៥០០ហើយ(មានសំលេងរំខាន)ព្រោះយើងទិញចូល៥០០ហើយនិងបើលកើ៨០០បាន៣០០នៅថ្លៃចិតហើយមួយខាំពីរខាំគេមិនឲ្យយើងទៀត(មានសំលេងរំខាន)គេកាត់ហើយ!

ក៖ អញ្ចឹង?

ខ៖ ផាត់ឲ្យអស់ទៅចំណេញមួយរយចុះមួយគីឡួ(មានសំលេងកូនក្មេង)!

ក៖ (សើច)

ខ៖​គេផាត់អស់ទៅ(មានសំលេងរំខាន)(ស្ដាប់មិនបាន)ចុះបើយើងធ្លាយកង់ម៉ូតូអីទៅលុយយើងមួយម៉ីនពីរម៉ឺននិងអស់(មានសំលេងរំខាន)ថ្ងៃមុនគ្រាន់តែធ្លាយកង់អស់មួយអស់(មានសំលេងកូនក្មេង)!

ក៖ ចាសៗ(សើច)!

ខ៖លក់ឥលូវពិបាកណាស់ខ្ញុំចង់ឈប់ដែរប៉ុន្តែរមិនដឹងរកអី រកមុខរបរផ្សេងមិនបាន!

ក៖ អឺ….ចុះអ៊ីខ្ញុំឃើញដូចជានៅជិតផ្ទះអ៊ីមានដាំដើមចំការចេកដែរទេ?

ខ៖ ចាសចំការចេករបស់ប៉ាខ្ញុំមានតែចំការខាងក្រោយនិង!

ក៖ របស់អ៊ីផ្ទាល់ឬយ៉ាងណាដែរ?

ខ៖ របស់ប៉ាខ្ញុំ(មានសំលេងកូនក្មេង)ខាងនេះរបស់គេទេ!

ក៖​ ចុះពេលបានផលមកអីយកទៅលក់ជាមួយគ្នាទៅមែនទេ(មានសំលេងរំខាន)?

ខ៖ បើរបស់ចេកនិងគេលក់ថ្ងៃសីលៗអញ្ចឹងទៅគេដើរកាប់ទៅដូចចេកបងខ្ញុំអញ្ចឹងឲ្យតែថ្ងៃសីលមានម៉ួយមកកាប់!

ក៖ អឺ….!

ខ៖ ចេកលក់បានថោកបានតែមួយស្និត១០០០ទេ(មានសំលេងកូនក្មេង)!

ក៖ នៅភ្នំពេញឡើង២៥០០៛អីន៎(មានសំលេងកូនក្មេង)!

ខ៖ និងហើយ២៥០០ទៅ៣០០០!

ក៖ ចាសអញ្ចឹងមិចៗមកទិញនៅនិងវិញ(សើច)ដល់កន្លែងតែម្ដង!

ខ៖ មកទិញនៅនេះថោក!

ក៖ តែដូចជាថ្ងៃនិងអីមានលក់ទេអ៊ី?(មានសំលេងក្មេង)

ខ៖ ថ្ងៃនិងអត់មានទេគេកាប់ទាល់តែថ្ងៃសីលន៎(មានសំលេងរំខាន)បើថ្ងៃសីលដាក់លក់តាមមុខផ្ទះដង្ហែរ(មានសំលេងរំខាន)បើខុសថ្ងៃសីលអត់មានទេ!

ក៖ ចាសនិងសំរាប់ចំពោះតែដំណាំចេកទេណ៎អ៊ីន៎​?

ខ៖ ចាស(មានសំលេងរំខាន)!​ បើទៅខាងជើងអត់ថ្ងៃសីលក៏មានដែរ(មានសមលេងរំខាន) អត់ទៀងទេព្រោះចេកគេទុំដើមអញ្ចឹងទៅណា(មានសំលេងកូនក្មេង)ហើយមានគេព្យួរលក់!

ក៖ អឺ…ចាស​ចុះដំណាំផ្សេងៗអីគឺគេប្រមូលរាល់ថ្ងៃតែម្ដងមែនទេអ៊ី?

ខ៖ ចាសអូនប្រមូលរាល់ថ្ងៃ​ ដូចជាត្រសក់ ល្ហុង ននោង អីនិងគេប្រមូលរាល់ថ្ងៃតែម្ដង!

គ៖ នៅជាមួយ!

ក៖ គេប្រមូលយកពីរយប់ឲ្យយើងឬក៏យកពីល្ងាចទៅអី(មានសំលេងកូនក្មេង)?

ខ៖ គេប្រមូលតាំងពីល្ងាច!

ក៖ ពីល្ងាចហ៎?

ខ៖ ពីល្ងាចទៅយក!

ក៖ ប្រហែលជាម៉ោងប៉ុន្មានដែរអ៊ី(មានសំលេងរំខាន)!

ខ៖ ប្រហែលម៉ោងបួន ឬបីអីនិងភាគច្រើនម៉ោងបួននិងដើរហើយ!

ក៖ អឺ…ចាសត្រូវហើយ ហើយយកមកទុកទៅបានព្រឹកម៉ោង បីអីបានទៅភ្នំពេញ?

ខ៖ ចាសងើបម៉ោងបីទៅ!

ក៖ ចុះកន្លែងកំពង់ចំលងដរគេបើម៉ោងប៉ុន្មាន?

ខ៖ និយាយទៅងើបពីផ្ទះទៅម៉ោងពីរ ឬពីរកន្លះយើងងើបណា(មានសំលេងរំខាន)ពេលដល់ដរប្រហែលម៉ោងបីបើយើងហួសម៉ោងគេៗចេញចោលយើង ​បើគេចេញចោលយើងៗមិនអាចទៅលក់កើតទេព្រោះភ្លឺហើយ ដរចេញចោលយើបានអីឆ្លងទៀត(មានសំលេងកូនក្មេង)!

ក៖ ត្រូវហើយអ៊ី!

ខ៖​ ចាសអូន បើភ្លឺយើងមកវិញដឹងតែចោលបន្លែរហើយយើងរិតតែខាតទៀត !

ក៖ អឺ…ចាស!

ខ៖ ព្រោះយើងទៅលក់មិនកើតផង!

ក៖ ធ្វើមិចក្រោកឲ្យទាន់(សើច)!

ខ៖ ចាសម៉ូយៗយប់បើយើងទៅភ្លឺម៉ូយទៅអស់ហើយនិង!

ក៖ ចាសត្រូវហើយអ៊ី តែដរនិងម៉ោងបីគេបើកន៎?

ខ៖ ចាសម៉ោងបីឆ្លង!

ក៖​ តែដរនិងម៉ោងបីគេបើកៗតែម៉ោងបីទេអ៊ី?

ខ ៖ ម៉ោងពីយើងមកដរបើយើងមានបញ្ហាអីទៅយើងតេហៅគេមកៗហើយ!

ក៖ អ៎….ចាសអ៊ី!

ខ៖ ដូចជាអ្នកឈឺពោះមានគ្រោះថ្នាក់អញ្ចឹងមានការអីចឹងនិងតេទៅគេមកយកយើងហើយ!

ក៖ អ៎…ចាស!

ខ៖ ប៉ិនម៉ៅដរគេទៅ!

ក៖ ចាស!

ខ៖ បើយើងឆ្លងធម្មតាតែ១០០០៛ទេ!

ក៖ បើឆ្លងពិសេសប្រហែលប៉ុន្មានទៅ?

ខ៖ ប្រហែល១០ដុល្លា(មានសំលេងរំខាន)!

គ៖ សំលេងក្មេងសើច!

ខ៖ ប៉ុន្តែរបើយើងមានបញ្ហាអ្វីយើងមិនគិតថាថ្លៃឯណា!

ក៖ ត្រូវហើយអ៊ី!

ខ៖ ចាសអូន!

ក៖ អញ្ចឹងគេមាននៅកន្លែងនិងប្រចាំរហូតតែម្ដងន៎អ៊ី?

ខ៖ ចាសអូន!

ក៖ ចាសទាក់ទងជាមួយអាជីវកម្មអ៊ីតាំងពីដើមរហួតមកអ៊ីធ្លាប់មានមុខរបរមុនឡើយ តើអ៊ីធ្លាប់ធ្វើអ្វីក្រៅពីកាជួញដូរមួយនិង មានធ្លាប់ធ្វើការអ្វីផ្សេងទេអ៊ី?(មានសំលេងរំខាន)

ខ៖ អត់មានអីផងនិយាយទៅចាប់តាំងពីខ្ញុំចាប់ដៃគ្នារកស៊ីមកប្រកបមុខរបរមូយនិង!

ក៖ អញ្ចឹងហ៎?

ខ៖ ចាស!

ក៖ ចុះអ៊ីបានរៀនដល់កំរិតណាដែរអ៊ី?

ខ៖ ខ្ញុំរៀនបានថ្នាក់ទីបីៗជំនាន់និងគ្មានចេះអីផង(មានសំលេងកូនក្មេង)ទីបីចេះតែឡើងចេះតែទៅៗ!

ក៖ អឺ…រៀននៅសាលាណាដែរអ៊ី?

ខ៖ និងសាលាកន្លែងកូនរៀនដដែលនិងសាលាជួរនិងទៅឃើញសាលាមួយនិង!

ក៖ ដឹងឈ្មោះអីទេអ៊ី?

ខ៖ និយាយទៅគេដាក់សាលាបង្រៀនគេមិនដឹងដាក់ឈ្មោះសាលាអីផងកើតអីកូន!

ក៖ អឺ…!

គ៖ (មានសំលេងកូនក្មេង)!

ក៖​ អឺ…(សើច) ចុះទាក់ទងនិងការរៀននិងមិចអ៊ីរៀនបានត្រឹមថ្នាក់ទីបីឈប់រៀនអញ្ចឹង?

ខ៖ ​និយាយទៅកាលពីនិងខ្ញុំ​ និយាយទៅរៀនអត់ចូលតែម្ដង ហើយយើងការងារផ្ទះអញ្ចឹងទំរាំបានទៅរៀនហូសម៉ោងរហូត!

ក៖ អឺ…ចាស!

ខ៖ (មានសំលេងរំខាន)​ ម៉ោង៧ជាងទៅរៀនម៉ោង៨ទៅអញ្ចឹងទៅគេគោរពទង់ជាតិចូលរៀនអស់ទៅ ព្រោះកាលនិងយើងនៅជួយធ្វើការងារម៉ែឪអញ្ចឹងទៅ ជួយអញ្ចឹងទៅ(មានសំលេងរំខាន)!

ក៖ អឺ…!

ខ៖​ អត់លុយអត់កាក់ទាល់តែប្រឹងរកបានៗ(មានសំលេងកូនក្មេង)!

ក៖ អឺ…(សើច)!

ខ៖ អញ្ចឹងទៅរៀនមិនចូលតែម្ដង!

ក៖ (សើច) ត្រឹមថ្នាក់ទីបីរៀនលែងចូលឈប់រៀនតែម្ដង?

ខ៖ ចាសអូន!

ក៖ អញ្ចឹងអីអាចចេះសរសេរហើយអានអក្សរបានដែរទេអ៊ី?

ខ៖ អត់ចេះសសេរផង(មានសំលេងរំខាន)!

ក៖ អត់ចេះភាសាខ្មែរយើងទេមែនអ៊ី?

ខ៖ អត់ចេះទេ(មានសំលេងរំខាន)ចេះតែតិចតួចបើឲ្យចេះសរសេរអក្សរអានអក្សរអត់ទេ ហើយអាចសរសេរបានដូចជាឈ្មោះខ្លួនឯងអីនិង!

ក៖ អ៎…ចាសៗ ហើយគិតលេខអីបានទេ?

ខ៖ អត់ទេគិតអត់ចេញទេបើគិតតាមក្បាច់ស្រីអីទៅចេះខ្លះទៅ បើឲ្យបូកលេខបូកមិន គេទិញបន្លែរគេទិញអីបូកមិនចេញទាញកាស្យូ (ម៉ាស៊ីនគិតលេខ) គិតតែម្ដង!

ក៖ (សើច)​ត្រូវហើយ!

ខ៖ ទាញទូរស័ព្ទចុចតែម្ដងទៅ!

ក៖ និងបានវាច្បាស់ជាង!

ខ៖ ចាសអូន!

ក៖ (សើច)!

ខ៖ ចុចមិនស្រួលនិងខុសទៀតណា!

ក៖ ចាសអ្នកមីង!

ខ៖ ចុចប្រញ៉ាប់ពេលដឹងតែចុចមិនចេញហើយ(សើច)!

គ៖ (សំលេងកូនក្មេង)!

ក៖ (សើច) ចុះអីកាលពីក្មេងអីមានធ្លាប់គិតស្រម៉ៃចង់ធ្វើអីដែរ?

ខ៖ កាលមុនគិតថា(មានសំលេងកូនក្មេង)ចង់រៀនឲ្យចេះឲ្យបានការងារធ្វើដូចគេអញ្ចឹងហា(មានសំលេងរំខាន)គិតថាធ្វើមិចរៀនឲ្យចេះ(មានសំលេងរំខាន)ប៉ុន្តែររៀនមិនចូល ប្រឹងរៀនអញ្ចឹងរៀនមិនចេះតែម្ដង!

ក៖ អឺ…!

ខ៖ ហើយសាលាកាលជំនាន់ខ្ញុំរៀននៅនិងវាក៏ពិបាកទៀត!

គ៖ ៦, ១៥!

ខ៖ គ្រូអត់បានបង្រៀនយើងដិតដល់ទេ (មានសំលេងកូនក្មេង)ដាក់មេលេខឲ្យយើងធ្វើអញ្ចឹងទៅ​ដាក់ចោល សរសេររួចទៅសួរថាយល់អត់?

ក៖ (សើច)!

ខ៖​ ធម្មតាយើងក្មេងៗមិនខ្លាចគ្រូវៃ!

ក៖ ត្រូវហើយអ៊ី!

ខ​៖ ហើយមិនឆ្លើយថាយល់!

ក៖ (សើច)!

ខ៖ ថាយល់ទាំងអស់គ្នា!

ក៖ យល់ទាំងមិនយល់(សើច)!

ខ៖ ដល់មកវិញយកសៀវភៅដាក់លើតុគ្រូបោះចោលសៀវភៅតាមបង្អូចអស់រលីង(មានសំលេងរំខាន)!

ក៖ អូ…ចាស!

ខ៖​ ស្រុកខ្ញុំអត់បានទេពិបាកទាំងគ្រូពិបាកទាំងសិស្សតែម្ដង(មានសំលេងរំខាន)រួចខោអាវយើងទៅរៀនអញ្ចឹងធម្មតាក្មេងមិនលេងដី ម៉េឪរៀបចំទៅពីផ្ទះស្អាតហើយ​ពេលលេងដីលេងអីទៅដៀលសិស្ស(មានសំលេងកូនក្មេង)!

ក៖ អឺ…!

ខ៖ ដៀលថាខោអាវពួកហែងមិនស្មើរក្រណាត់ជូតននាបអញផង(មានសំលេងរំខានពីខាងក្រៅ) វាអញ្ចឹងណា អញ្ចឹងបានថាសិស្សរៀនមិនចេះក៏មកពីគ្រូដែរ អត់បង្រៀនយើងដិតដល់ទេ កាលនិងខ្ញុំចាំបាន!

ក៖ អឺ…!

ខ៖ ព្រោះកាលនិងខ្ញុំមិនតូចពេកទេខ្ញុំនៅចាំដែរណា(មានសំលេងកូនក្មេង)​មានតូចឯណា!

ក៖​ ចាស!

ខ៖ ដៀលយើងទៅមេលេខដាក់ចោលទៅសួរយើង(មានសំលេងរំខាន)ហើយគ្រូសិស្សនិងចេះក៏អត់?ហើយសិស្សឆ្លើយថាចេះ តាមពិតទៅអត់ចេះទេ ធ្វើមេលេខគ្មានពីណាចេញមូយខុសទាំងអស់!

ក៖ ខ្លាចគ្រូវៃន៎អ៊ី?

ខ៖ ខ្លាចគ្រូវៃ​មិនឆ្លើយថាចេះ!

ក៖( សើច)!

ខ៖​ ដល់ពេល!

ក៖ ចុះកាលនិងគ្រូមានធ្លាប់វៃមែនអត់បើយើងមិនចេះ?

ខ៖ វៃនិយាយទៅវៃទាំងអស់តែម្ដង មិនមែនវៃតែម្នាក់ទេ!

គ៖ (សំលេងក្មេងយំ)

ខ៖​ វៃទាំងអស់ៗអត់មានថាមួយណាធ្វើខុសវៃមូយនិងទេគឺវៃទាំងអស់តែម្ដង(សំលេងកូនក្មេង)!បើនិយាយទៅកាលខ្ញុំរៀនគឺវាពិបាកតែម្ដង មិនដូលឥលូវទេ ក្មេងឥលូវវារៀនគ្រាន់បើជាងយើងឆ្ងាយណាស់!

គ៖ នៅណា!

ខ៖ ជំនាន់និងភាគច្រើនអត់ចេះទេ!

ក៖ អឺ….!

ខ៖ បើរៀនទៅសាលាត្រើយម្ខាងឆ្លងដរហ្អាស (មានសំលេងកូនក្មេង) ហើយទៅខាងកោះឧញ៉ាតី វាគ្រាន់បើ គ្រូគេបង្រៀបានដិតដល់ណាស់ និយាយទៅជេរតែខាងអ្នកខាងសាលានិងទេ ជេរតែខាងនិងជាងគេមួយសាលា ហើយគ្រូមិនសូវយកចិត្តទុកដាក់និងសិស្សហា ហើយគ្រូសម័យនិងកាចៗច្រើនអូន !

ក៖ អឺ…ចាស!

ខ៖ ឥលូវគេព្រឹតព្រាងបន្តិចព្រោះមាននាយកគេល្អៗ(មានសំលេងកូនក្មេង)គេមកកាន់កាប់ហា!

ក៖ ចាសអ៊ី!

ខ៖ នាយកសាលានៅត្រើយម្ខាងគេមកហើយគ្រូៗទាំងអស់និងក៏ខ្លាចនាយកនិងដែរ ខ្លាចនាយកណាស់ហើយខំប្រឹងបង្រៀនសិស្ស ខំប្រឹងអីថែសិស្សថែអី ខ្ញុំទៅមើលពេលយកកូនខ្ញុំទៅរៀនចាប់សិស្សចងសក់ចងអីឲ្យស្អាត កាលមិនមិនអញ្ចឹងទេ!

ក៖ (សើច)!

ខ៖ មានតែដៀលយើងថែម ឥលូវគ្រូគេចេះច្រើនហើយ!

ក៖ ឥលូវគេពង្រឹងគុណភាពការអប់រំច្រើនដែរ ចាស​ហើយចុះ កាលពីមុនមកដល់ឥលូវអ៊ីធ្លាប់ឆ្លងកាត់បទពិសោធន៍ក្នុងជីវិតមានការលំបាកៗអីគេខ្លះដែរអី?

ខ៖​ (មានសំលេងរំខាន) និយាយទៅតាំងពីខ្ញុំដឹងក្ដីមកមិនសូវមានពិបាកអីផងអូន​បើម៉ែខ្ញុំគាត់រកចំណូលបានគ្រាន់កូនរៀនកូនអីអញ្ចឹងហា ប៉ុន្តែរគ្រាន់តែយើងពិបាកយើងទៅខកម៉ោងយើងធ្វើចំការ ងើបពីយប់ ដូចជា ទៅប៉េះដង្កូវប៉េងបោះ​ដង្កូវអីចឹងទៅយើងងើបទៅពីយប់ទៅបេះវា យើងមិនសូវប្រើថ្នាំដូចគេឥលូវនេះទេ!

ក៖ អឺ…ចាសអ៊ី!

ខ៖ ហើយយើងប្រើជាដៃចាប់វាចេញមក (មានសំលេងកូនក្មេង) ដល់អញ្ចឹងទំរាំតែយើងបានរៀបចំរៀបអីទៅរៀនខកម៉ោងអញ្ចឹងទៅណាអូន!បើឲ្យពិបាកអីអត់មានពីបាកអីផងអូន!

ក៖ អឺ…!

ខ៖ វាមានគ្រប់គ្រាន់ហើយ!

ក៖ ចាសហើយការងារនិងអ៊ីពេញចិត្តជាមួយវាទេ(មានសំលេងកូនក្មេង)? ចូលចិត្តការងារនិងទេ?

គ៖ អញបានហើយ!

ខ៖​ ការងារមួយនិងមែន?

ក៖ ចាសអ៊ី!

ខ៖ (មានសំលេងកូនក្មេង)និយាយទៅមិនសូវសប្បាយចិត្តប៉ន្មានទេ​វាលំបាករកស៊ី​យើងមកយើងផាត់ឲ្យអស់ទៅ វាបានចំណេញតិចពេក (សំលេងកូនក្មេង)និយាយទៅបើយើងមានបញ្ហាអីទៅ យើងដឹងតែពិបាកហើយ ព្រោះចំណូលវាបានតិចពេក ចំណូលតិចពេកពិបាកណាស់អូន!

ក៖ ចាសព្រោះឥលូវចំណូលតិចពេកអីៗក៏ថ្លៃ ឡើងថ្លៃរហូត!

ខ៖ ចាសអូន និយាយទៅបើថ្លៃមិនអីទេ​ តែវាថោកបើរបស់ឡើងថ្លៃ ដូចជាល្ហុងអីស្រួលវិញទេ!

ក៖ តែទៅទិញឥវ៉ាន់នៅផ្សារថ្លៃៗណាស់៥០០០៛អីនិងបានតែបន្តិច(សើច)!

ខ៖​ បើយើងទិញតាមតូបគេថ្លៃ!

ក៖ ចាសអ៊ី!

ខ៖ បើខ្ញុំជាម៉ូយដុំម៉ួយបោះដុំ ហៅផ្សារបោះដុំហា និងវាថោក ដល់គេទិញពីយើងទៅដាល់លើរាន្តលក់ គេទិញពីយើងទៅតែ១០០០៛ទេណាគេលក់វិញ២៥០០៛ទៅ៣៥០០៛ត្រសក់!

ក៖ ចាសអ៊ី!

ខ៖ គេលក់អញ្ចឹង !

ក៖ ពាក់កណ្តាលជាង!

ខ៖ ចាស ពាក់កណ្ដាលជាង (មានសំលេងកូនក្មេង)​យើងវិញគ្រាន់តែចំណេញពាក់កណ្ដាលដូចគេមិនបានផង បើគេវិញសុទ្ធតែចឹង!

ក៖ ចុះអ៊ីបើមានតូបអី(មានសំលេងរំខាន)!

គ៖ ហ្អាស?

ក៖ នៅនិងទៅស្រណុកខ្ញុំទៅទិញនៅនិងតែម្ដង(សើច)!

ខ៖​ បើយើងជូលតូបអញ្ចឹងក៏ថ្លៃដែរ ជូលគេថ្លៃដែរ!

គ៖ ណាគេ?

ក៖ តូបអ៊ីធ្លាប់សួរទេជួលមួយថ្លៃប៉ុន្មានដែរទៅអ៊ី?

ខ៖ លឺគេជួលសុទ្ធតែមួយថ្ងៃ៤ម៉ឺនទៅ៥ម៉ឺនអីន៎អូន គេគិតថ្ងៃដែរខ្ញុំលឺគេមាននិយាយខ្លះៗដែរនិងណា(មានសំលេងកូនក្មេង)​ បើកន្លែងចែនោះវិញគាត់និយាយថាគ្រាន់តែលក់សោះមូយថ្ងៃ៥០០០០៛ ឬ៤០០០០៛​បើបងមួយទៀតគាត់ថាតែបួនម៉ឺនទេតែបងមួយទៀតគាត់ថា៥ម៉ឺន!

ក៖ អូ…ចាស!

ខ៖ អញ្ចឹងវាពិបាកដែរបើយើងលក់បន្លែរក៏ថ្លៃដែរ!

ក៖​ គេកាត់!

ខ៖​ បើកន្លែងខ្ញុំលក់រាល់ថ្ងៃតែមួយម៉ឹនទេ!

ក៖ ចាសអ៊ី(មានសំលេងរំខាន)!

ខ៖​ បើគេសុទ្ធតែ​៣០០០០៛ទៅ៤០០០០៛ទៅ៥ម៉ឺនឡើង(មានសំលេងរំខាន)!

ក៖ (មានសំលេងរំខាន)ហើយចំពោះបទពិសោធន៍ល្អៗក្នុងជីវិតបងវិញតាំងពីមុនមកដល់ឥលូវនេះតើបងធ្លាប់ជួបគឺអ្វីខ្លះតៅ ហើយពេលណាដែលអ៊ីសប្បាយចិត្តជាងគេ?

ខ៖ រឿងដែលខ្ញុំសប្បាយចិត្តទាល់តែបានរបស់អីដែលធ្វើឲ្យខ្ញុំរំភើបសប្បាយអញ្ចឹងទៅ(មានសំលេងកូនក្មេង)!

ក៖ រំភើបនឹកឃើញហើយសប្បាយចិត្តអីចឹងទៅណា មានរឿងអីមួយដែលធ្វើឲ្យអីសប្បាយចិត្តហើយនឹកឃើញហើយសប្បាយចិត្តហើយចងចាំវាមកតាំងពីតូចឬក៏ពីវ័យណាមួយដែលអីចងចាំរឿងនិងមកហើយនឹក(មានសំលេងកូនក្មេង)ឃើញហើយសប្បាយចិត្តតែម្តង?

ខ៖ និយាយទៅកាលនៅតូចសប្បាយចិត្តនិងបានជិតចូលឆ្នាំហើយបានដើរលេងសប្បាយ!

ក៖ (សើច)!

ខ៖​​ ឬក៏សប្បាយចិត្តបានទិញរបស់អីមួយដែលចូលផ្ទះនាំឲ្យយើងសប្បាយអញ្ចឹង (ស្ដាប់មិនបាន)!

ក៖ អ៎…!​ ចុះផ្ទះនេះបងកសាងនៅឆ្នាំណាដែរ?

ខ៖ (មានសំលេងកូនក្មេង)បួនឆ្នាំហើយដែលសាងសងផ្ទះនេះ!

ក៖ បួនឆ្នាំហើយបងអញ្ចឹងកសាងឆ្នាំ២០០៤ តែឥលូវ២០១៨!

ខ៖​ ចាស១៤ឆ្នាំហើយអូន!

ក៖ ១៤ ឆ្នាំ​ចាស ហើយកសាងក្នុងម៉ូដអីដែរអី?

ខ៖ ផ្ទះម៉ូដបុរាណធម្មតានិងអូន!

ក៖ អញ្ចឹងហ៎អ៊ី?​

ខ៖ ចាសអូន(មានសំលេងកូនក្មេង)!

ក៖ ចាសម៉ូដបុរាណហើយយើងជួលគេធ្វើណ៎អ៊ីណ៎?

ខ៖ ជួលគេៗ កាលនិងថោក(មានសំលេងរំខាន)​ឈ្នួលតែ៦ដុល្លាទៅ៧រយដុល្លា៩(មានសំលលេងកូនក្មេង)បើជូលគេឥលូវឈ្មួលប្រហែល២ពាន់ដុល្លាទៅ៣ពាន់ដុល្លាអីនិង តាមម៉ូដផ្ទះអញ្ចឹងទៅណា!

ក៖ ចាសអ៊ី!

ខ៖ ហើយយើងធ្វើម៉ូដមានរៀបក្រោមអញ្ចឹងទៅជាងគេយកថ្លៃតាមនិងទៅ បើមិនសូវមានម៉ូដវាក៏ថោកតាមនិងដែរ!

ក៖ ចាសអញ្ចឹងផ្ទះនេះម៉ូដវាប៉ុណ្ណឹងគេយក២០០០ដុល្លា?

ខ៖ ប៉ុណ្ណឹង៦ទៅ៧រយទេ កាលពីហ្នឹងថោកដល់ឥលូវ បើធ្វើម៉ូដ(មានសំលេងកូនក្មេង)អញ្ចឹងចាប់ពី១ពាន់ជាង!

ក៖ គ្រាន់តែឈ្នួលហ៎?

ខ៖ ចាសអូន!

ក៖ សំភារះរបស់យើងទាំងអស់មែនទេអ៊ី?

ខ៖​ ចាសរបស់យើងទាំងអស់!

ក៖ អញ្ចឹងទំរាំរួចផ្ទះនិងមួយប្រហែលមួយម៉ឺនដុល្លាអីដឹង?

ខ៖ បើសិនជាយើងចាក់ដីទៀតវាចូលហើយមួយម៉ឺនៗជាងអីនិង!

ក៖ ចាសអ៊ី!

ខ៖ យើងចាក់ដី​ដាក់ៗវាច្រើន អស់ក៏ច្រើន!

ក៖ ប៉ុន្មានឡានដែរអ៊ីដីនេះ!

ខ៖ ប្រហែល២០០ឡាន!

ក៖ ២០០ឡាន!

ខ៖ តែកាលខ្ញុំចាក់វានៅថោកដែរ​បើដីកាយខ្លួនឯងតែ៥ដុល្លាទេ!

ក៖ មួយឡានហ៎?

ខ៖ ចាសអូនអាចម៍ដីខ្លួនឯង!

ក៖ មានន័យថាយើងយកដីខ្លួនយើងមកចាក់?

ខ៖ ចាសដីយើង(មានសំលេងរំខាន)បើយើងទិញគេ២០ដុល្លាអីទៅ!

គ៖ ទំពាំងៗ!

ក៖ មូយឡាន២០ដុល្លាគុណទៅ២០០ឡាន(សើច)!

ខ៖ ចាស២០០ឡានគុណទៅ(មានសំលេងកូនក្មេង)លុយច្រើនដែរ!

ក៖ អូ…ចាសហើយដីនេះធំដែរតើទៅដល់ក្រោយទៀតហ៎?

ខ៖ ចាសដល់ក្រោយ!

ក៖ ក្រោយហ៎!

ខ៖ មានអូន!

ក៖ ហើយដីទំហំផ្ទះអីនិងមានប៉ុន្មានម៉ែត្រដែរ(មានសំលេងរំខាន)!

ខ៖ ទទឹងប្រហែល៩ម៉ែត្របណ្ដោយប្រហែលប៉ុន្មានម៉ែត្រទេភ្លេចដែរ!

ក៖ ដប់ម៉ែត្រជាងអីមើលទៅ(មានសំលេងកូនក្មេង)!

ខ៖ ប្រហែល២០ម៉ែត្រហើយមើលទៅ!

ក៖ វែងដែរអញ្ចឹង​ចាស​អគុណអីច្រើនសំរាបើការសម្ភាសន៍នៅថ្ងៃនិង​អញ្ចឹងអ៊ីមានពាក្យពេចន៍អីដើម្បីផ្ដាំផ្ញើរទៅអ្នកដែលបានស្ដាប់សំលេងអ៊ីជាពិសេសកូនចៅរបស់អីផ្ទាល់ដែរទេ(មានសំលេងកូនក្មេង)?

ខ៖ ខ្ញុំចង់បានសាលាល្អៗឲ្យកូនខ្ញុំរៀន(មានសំលេងកូនក្មេង)មានគេមកយកកូនយើងដល់ផ្ទះ វាបានជិតកុំឲ្យពិបាកភ័យព្រូយថាកូនទៅណាអញ្ចឹងណា!

ក៖ ចាស!

ខ៖ ចង់បានសាលាល្អ គ្រូល្អមកមានឡានមានអីមកយកដល់ផ្ទះទៅបានហើយ ពេលព្រលឺមឡើងយើងរៀបចំកូនយើងឲ្យបានស្អាតហើយឲ្យវាញ៉ាំាអីទៅបានឲ្យបានទៅ!

ក៖ ចាស!

ខ៖​ នាំចូលសាលាតែម្ដង!

ក៖ ​ចំពោះតំលៃវិញអ៊ីគិតថាបើសិនជាគេយកឡានមកដល់វិញអីគិតថាឲ្យតម្លៃគេប៉ុណ្ណាដែរ!

ខ៖ និយាយទៅពិបាកនិយាយពីតម្លៃដែរ(សើច)!

ក៖ ចាស​បើខ្ទង់?

ខ៖ ធ្វើមិចគេយកតែម៉ាគួរសម!

ក៖ គួរសមន៎អ៊ីន៎?

ខ៖ ព្រោះស្រុកទេសយើងយកគួរសមដែលយកទៅណា ប៉ុន្តែរបើយកថោកពេកក៏គ្នារត់មិនរួច​តែបើយកថ្លៃពេកគ្នាដែរមានកូនទៅរៀបអញ្ចឹ្ងគ្នាអត់ទៅណា!

ក៖ ចាសអ៊ី!

ខ៖ អញ្ចឹងមានតែយកម៉ាគួរសមអាចទៅបានអញ្ចឹងណា!

ក៖ ចាសៗ!

ខ៖ គួរសមនិងយក!

ក៖ (មានសំលេងកូនក្មេង) អញ្ចឹងសង្ឃឹមថាអនាគតទៅនិងមានឡានមានអីមកយកសិស្សទៅ!

ខ៖ ចាសៗអូន!

ក៖​ ដើម្បីបានទៅរៀន!

ខ៖ មានសាលាល្អៗអញ្ចឹងណា!

ក៖ ចាសៗអ៊ី!

ខ៖ ហើយជួយឲ្យកូនយើងបានល្អៗអញ្ចឹងទៅសប្បាយចិត្តហើយ!

ក៖ អគុណអ៊ីសម្រាប់ថ្ងៃនិងអញ្ចឹងអ៊ីមានពាក្យអីសំរាប់ផ្ដែរផ្ដាំបន្ថែមទៀតទេ?

ខ៖ អស់ហើយមានតែប៉ុណ្ណឹងទេ!

ក៖ ចាសអគុណច្រើនអ៊ីសំរាប់កិច្ចសម្ភាសន៍នេះ!

ខ៖ ចាសអូន!